Folketing
2002-03-20

Så jeg kan ikke svare på spørgsmålet, og jeg håber ikke, vi kommer til at vende tilbage til sagen, men det kan jo ikke udelukkes, og så må vi jo så få løst problemerne derfra. Til hr. Ole M. Nielsen: Jeg beklager også, at jeg ikke har fået svaret på spørgsmålene om ulandsbistanden og om øststøtten. Der sidder jo i øjeblikket et lille udvalg og arbejder på, hvordan den fremtidige øststøtte skal se ud, og hvordan de penge, som i dag står på § 35, skal disponeres. Jeg vil gerne sige, at vi lægger også meget vægt på, at pengene kommer til at gå til rigtige og gode formål, og jeg er, tror jeg, lige så spændt som hr. Ole M. Nielsen på at se, hvad det er for nogle konklusioner, man kommer frem til. Men sådan som jeg har forstået det, vil det udvalg være færdig med sit arbejde her i starten af april måned, resultatet vil så blive fremlagt, og senere vil Folketingets partier blive indkaldt.